The X-Files

The X-Files er en science fiction-serie som gikk på amerikansk tv fra 1993 til 2002 og fra 2016 til 2018. Serien var en av Fox' første store suksesser og hovedpersonene og slagordene – «The Truth Is Out There», «Trust No One», «I Want to Believe» – ble en del av populærkulturen på 1990-tallet. Den vant også Emmy Award og Peabody Award. The X-Files er en serie som definerte 1990-årene og periodens utbredte mistro til staten, interesse i konspirasjonsteorier og åndelighet og troen på utenomjordisk liv.St. James Encyclopedia of Popular Culture entry on X-FilesMillman, Joyce. 'The X-Files' finds the truth: Its time is past. The New York Times, 19. mai 2002. alternativ lenke (gitt dato er feil) 

24. januar 2016 hadde en ny seks episoders miniserie med de samme hovedpersonene premiere på Fox. 

Innhold
Serien handler om spesialagentene Fox Mulder (David Duchovny) og Dana Scully (Gillian Anderson) hos FBI som etterforsker X-filene, uløste saker som ofte handler om paranormale fenomener. En episode forklarte at disse sakene fikk dette navnet på grunn av at det ikke var mer plass under «U» i filkabinettet for uløste saker. Mulder er den som tror på utenomjordisk liv mens Scully er skeptikeren som ble gitt i oppdrag å jobbe med Mulder og analysere validiteten i hans arbeid i et forsøk på å nedlegge prosjektet av hennes overordnede. I løpet av serien blir de involvert i en større mytologi og de utvikler et nært og tvetydig vennskap som såkalte shippereScodari, Christine, and Jenna L. Felder. Creating a pocket universe: 'Shippers', fan fiction, and The X-Files online. Communication Studies, Høsten 2000.  så på som mer enn platonisk. The X-Files har også flere episoder som ikke er en del av denne overhengende historien og de kan være en del av alt fra skrekksjangeren til komedie. I disse episodene etterforsker Mulder og Scully underlige og overnaturlige saker som ikke har noen innvirkning i andre episoder. Flertallet av episodene er av denne typen.

Mottagelse
Seriens popularitet nådde toppen i siste halvdel av 1990-årene,. I de to siste sesongene ble Anderson stjernen og Duchovny var med i et mindretall av episodene. Agentene John Doggett (Robert Patrick) og Monica Reyes (Annabeth Gish) ble introdusert som erstatning. Da serien ble avsluttet var den den lengste science fiction-serien på amerikansk TV. Den ble senere slått av Stargate SG-1. TV Guide kalte serien den nest største kultserien og den 37. beste TV-serien noensinne.

Serien har resultert i to spillefilmer: The X-Files (1998) og The X-Files: I Want to Believe (2008).

Persongalleri
Hovedpersoner
 Skuespiller Rolle Periode David Duchovny Fox William Mulder 1993–2000, 2016 – Han spilte i ca. halvparten av episodene i sesong åtte (2000–2001). I sesong ni hadde han en kameo i episoden William og han returnerte i seriefinalen The Truth (2001–2002). Gillian Anderson Dana Katherine Scully
 1993–2002, 2016 Mitch Pileggi Walter S. Skinner1994–2002,, 2016 – Pileggi ble kreditert som «also starring» frem til han ble inkludert i åpningssekvensen i niende og siste sesong.Robert Patrick John Doggett2000–2002 Annabeth Gish Monica Reyes 2001–2002 – Gish ble kreditert som «also starring» frem til hun ble inkludert i åpningssekvensen i niende og siste sesong.

Tilbakevendende personer
 Skuespiller Rolle SesongerWilliam B. DavisCGB Spender alias Cigarette Smoking Man - kollega av Mulders far og autoritetsperson i syndikatet.1–7, 9, 10 (2016)Jerry HardinDeep Throat - Mulders første innsidekontakt i syndikatet.1Steven WilliamsX - Mulders andre innsidekontakt i syndikatet.2–4, 9Nicholas LeaAlex Krycek - utstøtt operatør for syndikatet2–8Brian ThompsonUtenomjordisk dusørjeger - en eller flere dusørjegere som jakter på overløpere for de utenomjordiske.2–8John NevilleWell-Manicured Man - høytstående medlem av syndikatet3–filmDon S. WilliamsFirst Elder - øverste leder for syndikatet3–6Laurie HoldenMarita Covarrubias - FN-ansatt og Mulders tredje innsidekontakt4–7, 9Chris OwensJeffrey Spender - FBI-agent, sønn av CGB Spender5-6, 9Veronica CartwrightCassandra Spender - mor til Jeffrey Spender5–6Mimi RogersDiana Fowley - FBI-agent og involvert i Syndikatets virksomhet5–7James Pickens Jr.Alvin Kersh - assisterende direktør i FBI, innsidekontakt for Doggett og Reyes 6, 8–9Tom BraidwoodMelvin Frohike - Medlem av konspirasjonsjegerne "The Lone Gunmen"AlleBruce HarwoodJohn Fitzgerald Byers - Medlem av konspirasjonsjegerne "The Lone Gunmen"AlleDean HaglundRichard Langly - Medlem av konspirasjonsjegerne "The Lone Gunmen"AlleRebecca ToolanTeena Mulder - Mulders mor2–4, 7Sheila Larken Margaret Scully - Scullys mor1–5, 8–9Adam BaldwinKnowle Rohrer - tidligere militærkollega av Doggett8–9

Handling og mytologi
The X-Files består av episoder som forteller en kontinuerlig historie blandet sammen med enkeltstående episoder, som ikke krever at en seer vet hva som har skjedd tidligere. På grunn av dette deler seriens produsenter så vel som seerne episodene inn i to kategorier:

Mytologiepisoder som handler om den kontinuerlige historien om konspirasjoner vedrørende utenomjordiske
Enkeltstående episoder, noen ganger kalt ukens monster-episoder eller «Freak-of-the-Week». Disse episodene handler om overnaturlige saker som Mulder og Scully etterforsker som ikke er relatert til seriens mytologi.

En episodes anatomi
En episode begynner med en såkalt teaser som presenterer en mystisk eller overnaturlig hendelse som forteller seerne hva Mulder og Scully vil etterforske i resten av episoden. Mulder og Scully opptrer sjelden i teaserne. Unntaket er noen mytologiepisoder og episoder som handler om dem. Teaserne varierer i lengde. Noen er flere minutter lange mens andre er under ett minutt.

Teaseren blir fulgt av åpningssekvensen med kjenningsmelodien og hvem som spiller Mulder og Scully. Det eneste unntaket er pilotepisoden. Denne sekvensen avsluttes med en frase. Som oftest «The Truth Is Out There», men andre fraser dukker også opp.

I den opprinnelige kringkastingen ble episoden avbrutt av en reklamepause etter åpningssekvensen. Episodene er delt opp i fire akter etter åpningssekvensen med reklamepauser mellom hver akt. Hver akt er vanligvis 10 til 15 minutter lang. Manusforfatterne, regissørene og klipperne strukturerer episodene slik at hver akt har en avslutning og begynnelse. De slutter ofte med en cliffhanger som blir løst i neste akt.

Mytologiepisoder
Viktige mytologiepisoder ble vanligvis vist som sesongpremierer eller finaler hvert år så vel som flere ganger hver sesong. En tredel av episodene er av denne typen. De hadde ofte historier fortalt over to episoder som ble vist under sweeps (fra og med Duane Barry/Ascension og Colony/End Game i den andre sesongen).

Disse episodene ble utgitt i fire spesielle DVD-utgivelser i tillegg til sesongboksene. Nedenfor er en liste over episoder som omhandler seriens mytologi ifølge disse DVD-utgivelsene. De er listet i kronologisk rekkefølge etter sendedato.

Sesong 1: Pilot, Deep Throat, Fallen Angel, E.B.E., The Erlenmeyer Flask
Sesong 2: Little Green Men, Duane Barry, Ascension, One Breath, Red Museum, Colony, End Game, Anasazi
Sesong 3: The Blessing Way, Paper Clip, Nisei, 731, Piper Maru, Apocrypha ,Talitha Cumi
Sesong 4: Herrenvolk, Tunguska, Terma, Memento Mori, Tempus Fugit, Max, Zero Sum, Gethsemane
Sesong 5: Redux, Redux II, Patient X, The Red and the Black, The End
The X-Files: Fight the Future (film)
Sesong 6: The Beginning, S.R. 819, Two Fathers, One Son, Biogenesis
Sesong 7: The Sixth Extinction, The Sixth Extinction II: Amor Fati, Sein und Zeit, Closure, En Ami, Requiem
Sesong 8: Within, Without, Per Manum, This is Not Happening, Deadalive, Three Words, Vienen, Essence, Existence
Sesong 9: Nothing Important Happened Today, Nothing Important Happened Today II, Trust No 1, Provenance, Providence, William, The Truth

Andre episoder
Episoder som ikke er en del av mytologien er vanligvis «ukens monster»-episoder, som handler om paranormale vesener eller situasjoner som Mulder og Scully etterforsker. Flere episoder utforsker også forholdet mellom Mulder og Scully og andre fokuserer på andre personer i serien, slik som Walter Skinner og The Lone Gunmen. Chris Carter har sagt at han ville unngå «ukens monster-syndromet», så disse episodene har noen ganger også utenomjordiske vesener og konspirasjoner for å skape en kontinuitet mellom mytologiepisodene.

Ikke-paranormale episoder
Nesten alle episodene av The X-Files handler om overnaturlige eller har science fiction-elementer selv om handlingen noen ganger virker som et bakteppe for figurdrevne historier. Det er likevel en håndfull episoder som ikke har noen overnaturlige elementer, slik som Irresistible som handler om en nekrofil seriemorder. Andre slike episoder er Home, Hell Money og All Things.

I Norge
Serien ble sendt på TV 2 fra 1994. Serien hadde høye seertall og første sesong ble fulgt av oppunder 600 000.VG - Ny rekord (17.12.1994 - Side: 59)

 Referanser 

Eksterne lenker




Kategori:Thrillerserier fra USA
Kategori:Grøsser-serier fra USA
Kategori:Science fiction-TV-serier fra USA
Kategori:TV-produksjoner på Fox Broadcasting Company
Kategori:TV-produksjoner fra USA, fra 1990-årene
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene